Fremtidens kulturhus – Køge « Proces Arkitektur
Fremtidens kulturhus i Køge,
Forslag udpeget som ligestillet vinder i åben idékonkurrence.
Omfang: -
Forslagets hovedidé er at betragte husets funktioner som en række “profiler” eller “grupper” (som dem man finder på facebook) og udvekslingen imellem disse bliver det specielle, det der kendetegner Køges nye kulturhus. Ligesom man på diverse sociale netværk udveksler tanker, billeder mv. på sin egen og andres ”vægge” er det vores tanke, at hver funktion har en eller flere ”vægge”, hvor de mere uformelle møder kan finde sted.
Med dette udgangspunkt er vores fokus i denne besvarelse derfor på mødet mellem husets funktioner, på deres grænseflader og mellemrum, på overgangene mellem funktionerne og det man traditionelt ville opfatte som gange eller adgangsarealer, på overgangen mellem det formelle og det uformelle.